Enel coacciona as comunidades de montes do Morrazo sen estar tramitada a exposición pública do parque eólico de Pedras Negras | defendeomorrazo\n← A Plataforma denuncia o estado de abandono do patrimonio arqueolóxico do concello de Marín\nRoteiro micolóxico polo Espazo Natural e Arqueolóxico dos Sete Camiños →\nNovembro 10, 2012 · 1:33 pm\nEnel coacciona as comunidades de montes do Morrazo sen estar tramitada a exposición pública do parque eólico de Pedras Negras\nA multinacional italiana Enel a través da súa filial Enel Green Power España, coa compricidade da Xunta de Galicia e sen estar tramitada a exposición pública do proxecto está a presionar as comunidades de montes afectadas para que acepten unha compensación económica polos prexuízos que conlevaría a ocupación e construción do parque eólico de Pedras Negras dentro dos seus dominios no espazo natural dos Montes do Morrazo, o que entendemos como unha forma de coaccionamento consentido e compartido pola propia administración autonómica.\nCoincidindo co recurso de inconstitucionalidade que a Xunta interpuxo contra o decreto estatal que suprimiu as primas ás enerxías renovábeis, estase a manobrar por parte da patronal eólica para que o concurso eólico galego aprobado polo anterior goberno autonómico teña mellor saída ante a súa paralización actual.\nLonxe de facelo polos supostos beneficios ambientais e sociais que a realización dese concurso teoricamente produciría, só se trata dunha estrataxema das empresas do sector para intentar rendibilizar economicamente os proxectos, dando fiel ejemplo de que o que realmente lles interesa é basicamente recuperar as subvencións que con fondos públicos lles reportaba a Administración ata hai pouco.\nO concurso eólico aprobado pola Xunta no 2010 (o que deseñara o goberno bipartito anterior tampouco se quedaba atrás) e que promove a asignación de 2325 MW de potencia de novos parques no territorio galego, onde está asimesmo integrado o de Pedras Negras, carece de toda lóxica e sostibilidade ambiental xa que as áreas con maior potencialidade eólica xa están cubertas. Emana dun plan iniciado hai 15 anos que pretende inzar de muíños de vento a práctica totalidade do territorio galego a costa dos nosos montes e das nosas serras.\nAs áreas coa maior potencialidade donde se construíron parques eólicos sufriron un enorme impacto ambiental, que viñeron demostrar que a construción de parques eólicos provocan serios danos ao medio ambiente e á paisaxe, máximo cando se trata de espazos naturais de grande valor, como pasou con moitas das serras costeiras e do interior de Galicia (Xistral, Capelada, Barbanza, Suído, Candán, Costa da Morte,…).Grande parte da enerxía que se produce neses parques eólicos non se consume aquí senón que complementa a rede eléctrica e exportase ao resto do Estado.\nOs parques eólicos xeran moi poucos postos de emprego xa que unha vez construídos están automatizados e polo contrario perxudican a outros sectores que necesitan tamén dos recursos naturais, por exemplo o forestal.\nPódese incrementar a potencia eólica actual sen ter porque construír novos parques, modernizando e repotenciando os xa existentes. O mesmo que se poden instalar modestas infraestruturas eólicas preto dos núcleos residenciais sen ter porque contruír máis parques eólicos nos espazos naturais.\nNecesítase complementar a enerxía eólica con outras renovábeis, como a solar sen apenas implantación no territorio galego.\nAs empresas máis importantes que adoitan copar as asignacións dos concursos eólicos, como a Enel (que ademais controla o 92% das accións de Endesa), son as mesmas que dentro do sector enerxético adoitan xestionar tamén as altamente contaminantes nucleares ou térmicas. E son as mesmas que posúen o monopolio, onde utilizan o seu poderío económico para vetar calquera outro modelo de xestión.\nAs enerxías renovábeis nunca substituirán as contaminantes e esquilmadoras fóseis mentres se siga co mesmo modelo insustentábel de desenvolvemento e consumo actual, sendo tamén directas responsábeis cos seus intereses as citadas empresas do sector enerxético. Ante isto, e tendo en conta que Galicia tamén é consumidora e despilfarradora de enerxía que provén desas fontes contaminantes a nivel planetario, é fundamental que se leven a cabo verdadeiras campañas de aforro e eficiencia enerxéticas e que se lle retire o monopolio da produción e a comercialización a estas grandes empresas.\nLembramos que o proxecto eólico de Pedras Negras segundo o exposto no Documento de Inicio de Procedemento de Avaliación de Impacto Ambiental supoñía cunha potencia de 42 MW, a instalación de 14 aeroxeneradores de 119 metros de altura de buxe e 112 metros de diámetro de rotor e ocupación dunha explanada de 17×17 metros de superficie por cada aeroxenerador, a apertura de novos viais e ampliación en ancho de pistas forestais existentes, que en total suman 17.302 metros lineais de viais entre os de acceso e interiores, 15.702 metros de gabias para instalación de cableado eléctrico e de comunicacións e unha subestación eléctrica, afectando a patrimonio natural, arqueolóxico e socioeconómico de grande valor paisaxístico e ambiental entre os 450 e os 600 metros de altitude sobre o nivel do mar das áreas naturais de Monte Formigoso, serra Domego, Coto do Home, Pedras Negras e Serra Basil, que pasan por ser as zonas máis altas da comarca, pertencentes ao espazo natural dos Montes do Morrazo, catalogado como solo rústico de especial protección de espazos naturais polas NN CC e SS de Planeamento da provincia Pontevedra, onde segundo a súa normativa non están permitidos os usos industriais.\nO estudo do proxecto abranguía unha superficie moito mayor, arredor de 4300 Has., que afectaba á parte da práctica totalidade do espazo natural dos Montes do Morrazo, tamén a unha parte do espazo natural do Carballal de Coiro, catalogado así mesmo como solo rústico de especial protección de espazos naturais a nivel provincial.\nNa fase de consulta de avaliación de impacto ambiental dese Documento levada a cabo en setembro do ano pasado pola Secretaría Xeral de Calidade e Avaliación Ambiental da Consellaría de Medio Ambiente, Territorio e Infraestruturas xa se solicitou o seu rexeitamento e a alternativa 0 (que non se faga ningún parque eólico).\nPara completar a tramitación fáltalle a exposición pública do proxecto e a correspondente fase de alegacións, como está a suceder con outros dos proxectos de parques incluídos no mesmo concurso eólico galego (por exemplo o da serra do Galiñeiro). Mais polo que está sucedendo e de xeito totalmente arbitrario e coaccionante con este proxecto, os intereses económicos das empresas privadas van por enriba dos trámites administrativos, especulando co territorio ao seu antollo e convertindo en auténtica farsa o pouco espazo de participación que a administración pública nos deixa.\nA Plataforma en Defensa dos Montes do Morrazo vai seguir coa súa oposición ao parque eólico malia estas prácticas caciquís das que corresponsabiliza ao goberno autonómico entrante e herdeiro do anterior do PP.


Accurl BGA-4 para XR Z1 Z2 eixe 135T/3200 CNC Prensa Freno con sistema ESA - ACCURL\nAccurl BGA-4 para XR Z1 Z2 eixe 135T/3200 CNC Prensa Freno con sistema ESA\nPrensa plegadora CNC Serie Euro Pro\nA prensa plegadora da serie ACCURL® EURO-PRO presenta un sistema de coroación CNC para mellorar a calidade, un sistema de calibre traseiro accionado por servo para aumentar as velocidades e unidade de control gráfico capaz de 3D para simular secuencias de flexión e puntos de colisión, ademais de aumentar as velocidades de traballo, a carreira e a luz do día. , e capacidades de prensado das máquinas da serie PRO.\nO futuro: como resultado do aumento dos custos enerxéticos e das unidades de velocidade controladas cada vez máis eficientes que se ofrecen no mercado, as solucións de velocidade variable están avanzando.\nEstilo de deseño europeo\nTodo eléctrico de Europa\nSerie EURO PRO Un paso máis aló da robustez, eficiencia enerxética, fiabilidade, precisión e rendemento fan que Euro-PRO sexa un modelo de elección.\nO software Profile T ofrece programación avanzada en 3D en liña co sistema CNC ESA S660w. Os pasos desde o inicio da programación ata o programa desexado, incluída a súa transferencia ao control, están claramente integrados na interface de usuario. A programación do produto mostra graficamente unha representación a escala real do produto previsto. A visualización realista do produto ofrece comentarios sobre a viabilidade, as colisións, as ferramentas necesarias e os adaptadores de ferramentas para a produción.\nCilindro por 10 anos de garantía\nSistema hidráulico de Alemaña\nACCURL está composta pola versión máis evolucionada das válvulas (modelo AMB), O HOERBIGER perfeccionou a integración de compoñentes hidráulicos no sistema. integrado a bomba, filtro de presión e axuste de presión do módulo de rendemento combínanse nun bloque de control.\nProtección de dedos para FIESSLER AKAS\nPLC de seguridade Lazersafe PCSS serie A\nO sistema de protección ACCURL® use LaserSafe LZS-LG-HS ofrece unha solución altamente eficaz tanto para a seguridade do operador como para a produtividade da máquina. Deseñado para o seu uso co PCSS A Serice de Lazer Safe, o Lazersafe cumpre coa categoría 4 e cumpre cos estándares internacionais de seguridade máis esixentes do mundo (controlador de seguridade de categoría 4 certificado CE con integrado).\nSujeción Rolleri con ferramenta de estilo europeo\nSistema de coronación Accurl Pro\nSistemas de suxeición innovadores e súper rápidos para suxeitar punzóns nas vigas superiores das prensas plegadoras. O Universal Press Brake Concept (UPB) fai posible instalar novos sistemas estándar e de suxeición en calquera prensa plegadora.\nBGA-4 para X e R-Axis CNC Backgauge\nAs prensas dobradoras ACCURL están equipadas con calibre traseiro CNC da serie BGA constituído por unha estrutura sólida para garantir a mellor repetitividade e alta precisión no posicionamento dos eixes.


A tecnoloxía como motor do sector alimentario e as ciencias da vida Maker Faire Galicia\nA tecnoloxía como motor do sector alimentario e as ciencias da vida\nMoitas veces cando falamos de aplicación da tecnolóxica nun determinado sector, facémolo dun modo moi abstracto e pouco aterrado. Para evitar isto, configuramos esta mesa onde falaremos de casos reais cos seus protagonistas.\nAdemais introduciremos o concepto de Open Data e reflexionaremos, desde os diversos puntos de vista, como isto pode cambiar radicalmente a interacción do usuario en ambos os sectores.\nPilar Fernández Hermida\n20 anos de experiencia a nivel global nas áreas de vendas, participados e desenvolvemento de negocio nos sectores tecnolóxicos e de saúde dixital. Parte dos equipos executivos de grandes empresas como Cisco Systems e Wolters Kluwer, onde traballou en 6 continentes. Na actualidade Pilar é fundadora de I-Expand (www.i-expand.com), unha consultoría que axuda a empresas de saúde dixital a internacionalizar as súas solucións.\nLicenciado en Dereito pola UDC e Master en Tributación polo Centro Garrigues. Traballou no ámbito do asesoramento a empresas para PwC e Deloitte. Actualmente é responsable da transformación dixital de Cafés Candeas, sendo patrocinador na implantación do ERP e CRM corporativo así como de diversos proxectos de BI e IoT.\nEnxeñeiro informático con máis de 20 anos de experiencia.En 2018 únese como adxunto ao CEO de Zendal onde realiza labores de estratexia, desenvolvemento de negocio, director do proxecto estratéxico de dixitalización de todo o grupo, procura,investimento e acompañamento a startups, responsable de innovación e director da FundaciónMentor que presideAndrés Fernandez. Actualmente ocupa a presidencia de DIH DATAlife enrepresentación de ZENDAL.\nLicenciada en Ciencias Químicas pola Universidade de Santiago de Compostela e Executive MBA por ESADE Business School. Cofundadora, presidenta e directora executiva de NANOGAP. Con ampla experiencia en desenvolvemento empresarial, química e finanzas; axudou a construír a carteira de propiedade intelectual de NANOGAP e liderou avances no desenvolvemento de negocios, licenzas, desenvolvemento de proxectos e asociacións estratéxicas.


Proceso de admisión de alumnos en Centros de Educación Infantil e Primaria (curso 2014-2015)\nEmpeza o proceso de admisión de alumnos para o próximo curso escolar. Para os xa matriculados en anos anteriores a reserva é automática, para os novos a solicitude deberán realizala do 1 ao 20 de marzo, ambos os dous inclusive.\nA publicación de prazas vacantes farase o 1 de marzo e o prazo de presentación de documentación acreditativa para os casos en que a demanda supere o número de prazas existentes será dende o 24 de marzo ao 3 de abril.\nO 25 de abril publicaranse as listas de admitidos e non admitidos en orde de puntuación provisional e a definitiva antes do 15 de maio.\nPara a formalización da matrícula teremos de prazo dende o 20 ao 30 de xuño, ambos os dous inclusive, no propio centro.\nOs impresos pódense obter no centro ou ben descargalos de internet dende AQUÍ\nPublicado por ANPA Agarimo ás 18:53


ALTERNATIVA | Blog de pensamiento alternativo: A FOLGA XERAL DO DÍA 14-N DEBE SER UN PASO MÁIS NA TOMA DE CONCIENCIA D@S ASALARIAD@S\nA FOLGA XERAL DO DÍA 14-N DEBE SER UN PASO MÁIS NA TOMA DE CONCIENCIA D@S ASALARIAD@S\nPara ese día, a Confederación Europea de Sindicatos, convoca folgas e mobilizacións no conxunto da Unión Europea.\nÉ un avance importante para supera-las loitas parciais, estatais, que se viñan producindo, despois de máis dun lustro de crise, cuxos efectos as oligarquías dos respectivos países os están a cargar sobre as costas dos asalariados e das maiorías sociais.\nPor primeira vez, ás políticas coordinadas do capital, que nos impoñen a austeridade, a loita contra o déficit, recortes de dereitos sociais, políticos e laborais, peor xestión en servizos básicos que se van privatizando, e agresións constantes contra as condicións de vida que os asalariados fomos acadando no marco capitalista, onde nada se regala e todo se ten que conseguir loitando, van recibir unha resposta unitaria organizada, por parte da grande maioría da sociedade, c@s asalariad@s e a clase obreira á cabeza.\nTodas as medidas que os gobernos tanto do PSOE como do PP foron aprobando, tradúcense no estado español, nun aumento do número de parad@s, un 25 % da poboación activa e máis do 50 % entre os moz@s, no incremento da pobreza cando cada vez os ricos o son máis; de recortes orzamentarios para servizos básicos, sanidade, educación, dependencia; con preto de dous millóns de fogares onde non se percibe cantidade algunha; en recortes e rebaixas nas pensións de xubilacións; na aprobación constante de ERES e despidos ca aplicación da reforma laboral; nunha fiscalidade en beneficio dos máis poderosos, que rebaixa a capacidade recadatoria do estado e aumenta o déficit; na caída do consumo familiar e polo tanto da economía; nos constantes desafiuzamentos de familias das vivendas por parte dos bancos, e un longo etc, de consecuencias contrarias ós intereses da maioría; e vivindo estas circunstancias, aínda temos que aguantar que o goberno do PP repita machaconamente que todo o que se leva aprobado ten como obxectivo saír da crise. Pois non, deste xeito, con estas medidas só se conseguen os cartos para rescata-los bancos, que estes paguen o que adeudan e que o país, como establece a reforma da constitución, teña como prioridade o pago da débeda ilexítima cos especuladores de toda laia, pero non se conseguirá rescata-la maioría da sociedade da situación precaria na que PP e PSOE a meteron.\nA realidade é testana e por moito que digan, todas estas medidas afondan máis na crise económica no estado español; os organismos internacionais que inducen a tomalas, esixen estes días, posto que non se acadaron os obxectivos, a seguir afondando máis nas mesmas, ó tempo que coñecemos tamén a caída do índice de produción industrial interanual e mensual, o que todo en conxunto, permite afirmar que seguiremos en recesión durante un longo tempo. De seguir por este camiño e os “mercados mandan”, os índices de pobreza e paro van aumentar ata niveis difíciles de soportar pola sociedade; pero non nos preocupemos, mentres os orzamentos en sanidade, ensinanza ou para facer fronte ás necesidades d@s parad@s baixan ata situarnos na cola da Unión Europea, os gastos en materiais de represión da cidadanía, antidisturbios lles chaman, aumentará un 1800 % nos próximos cinco anos. Este goberno ilexítimo o ten claro, a quen proteste “pau e tente teso”.\nContra toda esta situación, no estado español convócase para o día 14 folga xeral, o mesmo que en Portugal, Malta e Chipre, Grecia fixo unha folga xeral de dous días o 6 e o 7, e convoca unha de tres horas o día 14, en outros países, Francia e Italia, a folga vai ser de varias horas; mobilizacións e folgas parciais de diferentes sectores da produción en outros; van ser millóns de traballador@s, os únicos que producimos a riqueza nos países respectivos, quen imos saír a rúa a dicir NON ás medidas, que aproveitando a crise, están a tomar en contra de nós e en beneficio dunha minoría, os gobernos europeos, co apoio de institucións internacionais corruptas e que non gozan de lexitimidade algunha. E debemos ser conscientes que a folga é, nestes momentos, un sacrificio enorme para a maior parte d@s traballador@s; perder un xornal nas circunstancias actuais ou que te poidan botar á rúa por exercer un dereito constitucional, é moi duro; pero @s asalariad@s nunca se nos regalou nada, e así vai ser sempre no sistema capitalista; todos os dereitos, se conseguiron ca loita organizada, e a folga foi sempre o elemento máis eficaz.\nSó loitando podemos para-la agresión do capital e o mesmo tempo conseguir que @s asalariad@s pasen á ofensiva. Pero para este último obxectivo aínda non están dadas as condicións; estas teñen moito que ver ca construción da organización de clase, revolucionaria, dos traballadores.\nO momento no que se convoca a folga é moi importante, a crise esta a poñer en cuestión todo o andamiaxe da transición no estado español, e a nivel europeo, a propia construción da U.E.. En segundo lugar, cada vez hai un maior convencemento en numerosos sectores populares, da idea da necesidade de mobilizar, aínda que sexa con carácter defensivo, a xente estase a fartar de tanta agresión, pero hai un problema engadido, á falta dunha vangarda política, son os sindicatos reformistas e burocratizados, os que levan anos xogando á “concertación social” que non conduce a ningures, quen levan a dirección do proceso e como tal actúan. A folga esta convocada non como unha grande batalla política contra o neoliberalismo e as súas políticas, que abra unha perspectiva máis aló do sistema, que require de todos os cadros sindicais nas rúas, nas empresas, explicando e tentando convencer, senón que polos feitos parece que hai medo ó conxunto da clase, e pensan, mobilicemos pero fagamos o posible porque non se desperte “o león adormecido”.\nOutro perigo para o avance e construción da vangarda, que sen dúbida se vai presentar nun próximo período e que xa está a determinar esta folga, é que unha vez desfondado o PSOE e as súas políticas neoliberais, se vai inicia-lo proceso de refunda-la socialdemocracia; é unha necesidade para o sistema; un programa distinto, con matices, ó do PSOE, aínda que cas mesmas siglas, ó que se sumen novos actores, capaz de canalizar toda a indignación das masas, dentro do sistema cara a loita por un “capitalismo de face humana”, e dicir facer todo o posible para que a perspectiva dun cambio de sistema non apareza dun xeito nidio como unha necesidade imperiosa, o único proceso que nos pode librar da situación na que vivimos. E nesa manobra, un dos elementos fundamentais van ser os sindicatos maioritarios.\nPolo tanto ¡¡¡adiante ca folga xeral do día 14!!!, pero rachemos cos marcos na que a queren celebrar. Que serva para dar un paso adiante no necesario proceso de transformación social que os asalariados necesitan.\nPublicado por C.Dafonte en 3:23


About Us - Green Food Paquete Co, Ltd\nvaso de dobre parede\nCopa de parede simple\npapel de palla\nPapel Pan Bag\nsaco de pan de plástico\nEtiquetas bolo etiqueta\nTitular do vaso de café\nGreenfoodpack Co é un fabricante chinés profesional de envasado elementos para panaderías, hoteis, tendas de doces e tendas especializadas semellantes. Nós Orgulhamo-nos en ofrecer unha ampla variedade de produtos respectuosos co medio ambiente que non só fermosa, pero fácil de usar.\nPara construír a súa marca, servizo do ODM personalizado está dispoñible segundo o seu mercado obxectivo, co MOQ flexible da orde de xuízo en moitos elementos. panaderías agora Greenfoodpack axudou, hotel e outro negocio de food service obter marxes máis elevadas. Para todas as estacións, as festas, o tempo. Calidade, deseño e servizo poñer Greenfoodpack á fronte do campo.\nComo unha empresa orientada ao cliente, Greenfoodpack se está traballando en ser un líder na industria de envases. Estamos dedicados ao seu éxito, ofrecendo a mellor solución e facilitar a embalaxe máis alta calidade xunto co dedicado servizo ao cliente.\nDirección: Donghuan Parque Industrial, Donghuan Road, distrito de Panyu Guangzhou, China\nPan bolsas de plástico, Kraft Paper Straws, impreso bolsas de plástico , Hot Cold Cups, bolo Pop Boxes , vaso de papel,


Coworking familiar: compartir oficina e levar aos fillos ao traballo | Consumer\nAos poucos ábrense en España oficinas onde os autónomos poden traballar fóra de casa e, á vez, estar preto dos seus bebés e nenos pequenos\nO chamado coworking familiar é unha iniciativa que busca a conciliación entre a vida laboral e familiar. A súa maior novidade é que engade ao coworking ou cotrabajo -a proposta de compartir oficina con traballadores doutras empresas ou sectores- a posibilidade de acudir cos fillos. Os nenos quedan a cargo de coidadores noutra área do mesmo edificio, de tal forma que os seus pais, na súa maioría profesionais autónomos, poden acceder a velos en calquera momento. Neste artigo ofrécense detalles sobre a conciliación entre a vida familiar e o teletrabajo, os beneficios do cotrabajo familiar e as características dos espazos para combinar traballo e crianza na oficina.\nConciliar a vida familiar e o teletrabajo\nO teletrabajo é unha realidade que, aos poucos, gañou forza en España. Traballar desde casa ofrece unha serie de vantaxes importantes, pero non todo é tan bo como o imaxinan quen sofren as viaxes diarias e os problemas típicos de calquera oficina. Despois dun tempo, a soidade e a sensación de illamento de traballar desde o fogar poden ser difíciles de soportar.\nPor outra banda, se ademais de traballar sen outros adultos preto, á tarefa engádese a crianza dun bebé ou un neno pequeno, as complicacións multiplícanse. É posible, por suposto, e pódense enumerar algunhas claves para traballar desde casa e criar a un fillo, como preparar xogos e actividades, aceptar que os horarios sexan moi flexibles, xuntar a varios nenos para que se entreteñan máis e para turnarse o seu coidado entre varios pais, etc.\nComo unha forma de contrarrestar a soidade e o illamento do traballo desde o domicilio, existe desde hai anos o chamado coworking ou cotrabajo, que consiste en compartir oficina con outros profesionais, que non pertencen á mesma empresa, nin sequera ao mesmo sector. A novidade que xurdiu fai moi pouco é o coworking familiar: oficinas ás que se pode acudir cos nenos, quen quedan baixo o control de coidadores especializados mentres as súas nais e pais traballan. Son como unha especie de oficinas con gardaría incorporada.\nBeneficios do cotrabajo familiar\nO cotrabajo familiar aparece como unha posibilidade para que os traballadores autónomos poidan conciliar a vida laboral e a crianza dos fillos; sobre todo mulleres, que seguen sendo as que, na súa maioría, renuncian -polo menos en parte- o traballo remunerado por atender aos nenos. Deste xeito, poden seguir traballando sen ter que afastarse dos seus fillos, sen necesidade de buscar unha gardaría ou de deixarlles cos seus avós ou outros familiares.\nEsta tendencia comezou hai moi poucos anos noutros países e que aos poucos dá os seus primeiros pasos en España. De momento, aquí existen tres oficinas que permiten compartir traballo e crianza: CoFamily Working, situada en Granada; Cobaby, con sede en Barcelona; e Proxecta Coworking, radicada en Tenerife.\nPamela Cepeda, fundadora e responsable de CoFamily Coworking, destaca dúas dos grandes beneficios deste tipo de alternativas. En primeiro lugar, está a posibilidade de continuar coa lactación sen ningún inconveniente e, en segundo, a flexibilidade cos horarios: o pequeno está sempre a uns pasos da súa nai, de modo que “non tes que estar si ou si á hora en que o neno salga, como pasa coa gardaría”.\nEstas vantaxes engádense ás que xa de seu proporciona o cotrabajo ás persoas que traballan a distancia: saen de casa, comparten a xornada con outros adultos e establecen unha clara diferenza entre o seu espazo laboral e o da súa vida familiar. E contan, ademais, cun estímulo para ser máis produtivos durante o tempo dedicado ao emprego en cada xornada. Esta é unha boa forma de escapar á procrastinación, un dos males que máis afectan a quen traballan desde casa.\nCaracterísticas dos espazos para o coworking familiar\nEstes espazos están preparados para recibir a nenos de entre seis meses e tres anos de idade, que quedan a cargo de educadoras infantís, unha por cada cinco nenos como máximo. Esta proporción “é importante para os pais”, xa que “lles tranquiliza saber que os seus fillos estarán atendidos de forma personalizada”, explica Catherine Lips, directora de Cobaby Barcelona. E tamén contan cos servizos esenciais de calquera oficina compartida, desde Internet de alta velocidade ata sala de reunións e cociña.\nEn xeral, as oficinas de cotrabajo e crianza están dispoñibles de luns a venres e os seus servizos pódense contratar en tres modalidades distintas: para ir todos os días, cun custo mensual aproximado de 230-250 euros (varían segundo cada oficina); para ir dous ou tres veces á semana, por uns 160 euros ao mes; ou por días individuais, que cada un ten un prezo entre 18 e 23 euros.\nCando teñen que falar das dificultades ás que se enfrontaron no momento de pór en marcha o seu proxecto, as responsables do tres espazos de cotrabajo familiar en España refírense a temas parecidos: os obstáculos a nivel “administrativo e burocrático”, apunta Ana González, responsable de Proxecta Coworking, mentres que Cepeda e Lips enfócanse na falta de axudas ou subvencións públicas para acompañar esta clase de iniciativas.


Que non é arquitectura? - Revista PUNTO\nAlexandre Mouriño\t2018-04-26T09:31:49+00:00\tOpinión\nQue non é arquitectura?\nA arquitectura acompaña ao ser humano desde fai milenios. Desde que as covas deixaron de ser o noso refuxio, a especie humana busca a mellor maneira de habitar o seu contorno e adaptalo ás súas necesidades específicas. Construcións cada vez máis complexas serviron como soporte e reflexo da evolución técnica, social e artística deste mamífero fisicamente fráxil, aínda que excepcionalmente intelixente.\nCubertas as necesidades básicas para garantir unha boa calidade de vida, a arquitectura comezou a tratar temas transversais a outras artes, a mesturarse con elas, e a diluír límites entre a simple construción de espazos habitables e a necesidade de expresión plástica inherente ao ser humano. Isto converteu un acto de pura supervivencia, nunha linguaxe, unha forma de comunicarnos con nós mesmos e coas vindeiras xeracións.\nEste acto de comunicación “feito pedra” é no século XXI tan caótico, polifacético e efémero como a sociedade do que é produto. A fronteira entre arquitectura, escultura, pintura, música e escritura é cada vez máis permeable. Por ese motivo é hoxe máis importante que nunca definir que é ou non arquitectura. Acoutar, cribar e sanear o propio termo como acto de dignificación da propia profesión. Tarefa complexa esta, cando aínda hoxe non existe consenso total sobre se o Partenón de Fidias é arquitectura ou escultura, ou se algunhas das obras de Richard Serra ou Eduardo Chillida son só escultura ou superan esta arte para penetrar no da arquitectura.\nSe é difícil definir que é arquitectura, case é máis complexo sinalar a súa antinomía. Non é arquitectura un coche ben deseñado? Non podería selo tamén un vestido de alta costura? O manexo das texturas, proporcións, cores, espazos, interacción coa luz, funcionalidade non son conceptos comúns e fundamentais desta arte? Marco Vitruvio propoñía no seu tratado De Architectura que a arquitectura descansa sobre tres piares básicos: Firmitas (firmeza), Utilitas (utilidade) e Venustas (beleza), sendo finalmente a arquitectura un equilibrio entre estas tres variables. Na ausencia dalgunha delas a obra non podía ser considerada arquitectura.\nPor outra banda, Le Corbusier dicía que “a arquitectura é o xogo sabio, correcto e magnífico dos volumes baixo a luz (…)”. As definicións clásicas tanto a vitruviana como a corbuseriana poden ser aplicables a moitos ámbitos da creación humana, polo que as invalida como definición unívoca. Pero tamén se observa un proceso de ambigüidade na mesma profesión. É o Guggenhein de Frank Gehry arquitectura ou unha enorme escultura baleira no seu interior? Se aceptamos esta obra como simple arquitectura, tamén poderiamos aceptar a posibilidade de que un Rolls-Royce o sexa. E se isto non é posible, reformulemos o concepto ou reflexionemos sobre se existen eses límites ou, se na realidade, son tan sequera necesarios.\nHai arquitectura en tódolos ámbitos da creación humana, nós mesmos somos arquitectura, a propia vida é arquitectura, e a morte o certificado de fin da obra. Só precisamos dun ollar atento e unha sensibilidade certa para saber que nada escapa ao marco conceptual arquitectónico. Se todo é arquitectura, nada existe fora dela, esta é unha linguaxe universal, plena e significante, é a palabra do humano na Terra. Coidemos dela como valor último e representante da condición humana.


Renovación no bombeo de Mogor - Concello de Marín\nEstá en:Inicio»Concellerias»Medio Rural»Renovación no bombeo de Mogor\nRenovación no bombeo de Mogor\nO Concello de Marín traballa en asegurar que os bombeos funcionan correctamente, garantindo que o risco de haber vertidos se trate de que sexa o mínimo.\nNesta ocasión está a renovarse unha das bombas que foi instalada fai dez anos, no bombeo de Mogor, xa que presentaba danos graves no impulsor, voluta e aneis de desgaste.\nSegundo os técnicos non resultaba viable a reparación da mesma, polo que se procedeu á substitución da mencionada bomba por outra de similares prestacións en caudal e altura de bombeo.\nAdemais presenta melloras técnicas que permitirán que os atascos ocasionados por estar as bombas mergulladas non se produzan ou polo menos estean minimizados, xa que as consecuencias son graves, posto que o fallo no funcionamento dunha bomba, podería levar a que se produza vertidos de augas residuais na canle pública e no caso do Bombeo de Mogor, ocasionarían vertidos na propia Praia.\nPor tal motivo procedeuse á substitución urxente do equipo danado, que ascende a máis de 15.000€.\nOs atascos nos colectores e nas propias bombas a día de hoxe son en gran parte debidos á cantidade de toallitas hixiénicas que se utilizan cada día máis en todos os fogares, xa que a súa degradación non é tan rápida e mesturadas con outros refugallos producen atascos de gran envergadura.


Se Putin gosta de Trump iso é un activo, non un pasivo - INTERNACIONAL - Sermos Galiza - Diario de intereses galegos\nPRIMEIRA CONFERENCIA DE IMPRENSA DO PRESIDENTE ELEITO\n"Se Putin gosta de Trump iso é un activo, non un pasivo"\nX.M. 11 Xaneiro 2017 18:13 h.\nImaxe da primeira conferencia de imprensa de Trump como presidente eleito\nTrump dixo que gosta das conferencias de imprensa e que o seu costume era dar unha case todos os días. Non o fixo até o de agora, apenas a 9 días de xurar o cargo, dada a avalancha de "noticias inexactas" que circulan sobre el, alegou. Admitiu que os EUA foron hackeados por Rusia, mais tamén, dixo, "por outros países".\nFBI ten no seu poder documentos que probarían contactos secretos de Trump con Rusia\nA conferencia de imprensa de Trump pivotou basicamente sobre un asunto: os seus vínculos reais ou supostos con Rusia. O presidente eleito negou o contido do dossier entregado polo senador McCain ao FBI e, como xa fixera en twitter, cualificouno de noticia fraude. Parabenizou os meios que non se fixeron eco del e mostrou a súa confianza en que non fora filtrado por axencias de intelixencia. Caso contrario, alegou, sería unha "tremenda mancha" no seu legado.\nTrump, moi presionado sobre o asunto da hipotética inxerencia rusa na campaña eleitoral, acabou concedendo que "a respeito do hackeo, creo que foi Rusia", mais a seguir optou por diluír a responsabilidade da Administración Putin nunha sorte de práctica xeneralizada: "Creo que tamén somos hackeados por outros países". E nese sentido sinalou Beijing.\nO presidente eleito voltou a utilizar declaracións formuladas por Putin como material da súa defensa. "O presidente Putin e Rusia emitiron un comunicado hoxe no sentido de que esta noticia fraude era unha noticia fraude. Eu respeito que dixese iso".\nPerguntado directamente pola imprensa sobre se aceita o feito de que Putin tivese manobrado para el lle gañar as eleccións a Clinton, Trump deixou ver que é un home de empresa e formulou a cuestión en termos empresariais: "Se Putin gosta de Trump eu considero isto un activo, non un pasivo, porque nós temos unha relación horríbel con Rusia". A seguir, en ton entre desafiante e burlón, repuxo: "Vosté considera honestamente que Hillary sería máis dura con Putin do que vou ser eu? Alguén realmente pode acreditar nisto?".\nCámaras nos hoteis nos lugares máis estraños\nTrump aludiu oblicuamente á hipótese de que Rusia tivese no seu poder algún vídeo seu de carácter sexual tomado durante unha visita a Moscova. Explicou que sempre que viaxa toma precaucións especiais, que sempre está rodeado de garda-costas e que sempre lle insiste aos membros da súa comitiva que teñan tino, que nos hoteis hai cámaras ocultas "nos lugares máis estraños". "Ou vas a modo ou acabarás véndote nalgún programa nocturno na TV", iso é o que lles di aos seus cando viaxan.\n"Esta Administración creou ISIS"\nO presidente eleito defendeu a alianza con Rusia porque "pode axudarnos a combater o ISIS" e nese sentido non dubidou en acusar a Administración Obama de ter criado o Daesh por ter "abandonado [o escenario de combate] no pior momento". "No baleiro [deixado polos EUA] formouse o ISIS". E a seguir engadiu: "Se Putin gosta de Trump, eu a iso chamaríalle un activo, non un pasivo. Non sei se me vou levar ben con Putin, agardo que si, aínda que tamén hai bastantes posibilidades de que non".


O venres 15 de maio celebrouse por videoconferencia o III Comité de Seguridade e Saúde Laboral da Consellería de Medio Ambiente, Territorio e Vivenda que demandamos para a avaliación e control das medidas preventivas ante a emerxencia sanitaria polo coronavirus.\nComo primeiro punto tratamos a Avaliación de risco biolóxico COVID-19 en traballos de campo. O técnico de Prevención de riscos laborais da Xunta presentou a avaliación que, ao noso parecer é insuficiente e non se trata dun documento de avaliación completo senon unha simple recompilación de medidas lexislativas e os protocolos de actuación internos da Consellería.\nO segundo punto, reincorporación ao traballo presencial na CMATV entregóusenos o documento por correo o mesmo día do comité, polo que non deu tempo á súa análise. Por esta razón abren un prazo para reclamar.\nToda esta documentación pódese encontrar aquí: https://cmatv.xunta.gal/coronavirus\nDende a CIG seguimos a reclamar:\nAvaliación de riscos laborais de todos os centros de traballo co seu plan de acción ante o coronavirus.\nFormación e información (teórica e práctica) a todos os traballadores e traballadoras antes da súa incorporación o traballo presencial.\nDisponibilidade e EPIS, en cantidade abonda e de cualidade axeitada para cada traballo e traballador/a.\nQue o persoal sensible, así como o que teña problemas para conciliar a vida familiar e laboral, se lle aparte do seu posto de traballo ata a resolución da súa solicitude.\nTres meses de período extraordinario para os Axentes Forestais e Medio Ambientais.\nHorarios flexibles para todo o persoal.\nSinatura dixital con certificado de pseudónimo


UMAD. Subprograma de Tratamento de Desintoxicación (STD)\nSubprograma de Tratamento de Desintoxicación (STD)\nO STD consiste nun conxunto de medidas farmacolóxicas e doutro tipo, encamiñadas á suspensión no consumo de substancias psicoactivas e ao tratamento e á superación da sintomatoloxía de abstinencia. Esta etapa non pode considerarse suficiente para a resolución da problemática da drogodependencia, mais\nsen dúbida, é unha opción que lle permite ao/á drogodependente iniciar un tratamento que o achegue á rede asistencial. Ten que seguirse dun tratamento de deshabituación completo para tratar de solucionar a dependencia psíquica e facilitar a reincorporación social do/da paciente.\nExiste unha indicación terapéutica clara: o tratamento dun/dunha drogodependente, de calquera tipo de substancia, no que sexa necesaria a superación da dependencia física.\nEliminar a dependencia física.\nConseguir unha orientación ou derivación axeitada a un determinado recurso.\nSegundo o ámbito onde se realiza:\nDesintoxicación ambulatoria: é a modalidade máis frecuente. O/a paciente permanece no seu medio, preferentemente cun/cunha familiar ou persoa de apoio, e acode á UAD ou centro sanitario de referencia coa frecuencia que o equipo determine (diaria ou 2-3 veces por semana). O/a médico proporciónalle unha pauta de fármacos para superar a síndrome de abstinencia.\nDesintoxicación hospitalaria: realízase na UDH baixo supervisión médica. Procédese á suspensión no consumo da substancia e administranse fármacos para evitar a aparición da síndrome de abstinencia.\nOutras intervencións deste subprograma\nProgramación de actividades e deportes.


QUE FAI DEUS POLOS QUE SOFREN?\nDeus creou o mundo e regalounolo para que sexamos felices. Pero… Que fai Deus polos que sofren?\nDespois de ver o DVD contesta: Que ten de difícil o que fan os misioneiros? Que cres que lles leva a saír do seu país e adicarse a actividade misioneira? Que ten que ver o que fan os misioneiros co evanxeo?


Estratexia investigadora | Universidade de Vigo\nA sociedade require a mobilización do capital intelectual das institucións universitarias e centros de investigación, polo que o noso obxectivo é crear, difundir e transferir coñecemento para transformalo en crecemento e benestar.\nOs sistemas de I+D+i supoñen un papel chave no desenvolvemento socio-económico dun territorio. A correlación positiva existente entre o nivel de renda per cápita dun país e a porcentaxe de gasto en I+D+i sobre o PIB ten como premisa a administración polas institucións xeradoras de coñecemento.\nAspiramos a todo, e isto significa mesturarnos, compartir os nosos proxectos coa actividade privada, participar activamente nas iniciativas externas que nos propoñan e estar ben situados alá onde a nosa presenza poida ser decisiva.\nEsta política require que os nosos doutores e doutoras e os grupos posúan solidez e estean axeitadamente atendidos. Por iso, coidamos a definición dos programas de axudas ao fomento da investigación e os mecanismos de colaboración, alén de progresar no apoio á xestión de convocatorias, proxectos e contratos.\nNeste sentido, as convocatorias anuais de axudas á investigación prestan especial atención aos grupos que permitan acadar obxectivos estratéxicos propios da Universidade e ao mesmo tempo temos unha política de apoio a grupos emerxentes que medran en áreas e líñas de investigación non desenvoltas na UVigo.\nA Universidade de Vigo promove unha investigación multidisciplinar, de calidade e con impacto internacional\nNos últimos anos a universidade foi quen de apostar pola captación e consolidación do talento, permitíndonos acadar altas cotas de recoñecemento. A nosa proposta estratéxica na investigación permite estender a cultura investigadora a toda a comunidade universitaria e integrala de xeito eficiente na docencia, potenciar os grupos de investigación competitivos e emerxentes e estimular as agrupacións a través da cooperación intelixente cara centros singulares que debuxen as fortalezas da nosa universidade. Por iso, no noso ADN levamos incorporados os seguintes principios:\nMellora dos procesos de xestión administrativa da investigación en todos os campus.\nPotenciamento dos programas propios de axuda á investigación, os agrupamentos, a captación e consolidación de investigadores e investigadoras.\nCreación e fortalecemento de centros e estruturas singulares de investigación.\nFomento das relacións con axentes de investigación nacionais e internacionais.\nConsolidación de infraestruturas de investigación.\nPromoción da internacionalización da investigación e dos investigadores e investigadoras.\nA través da transferencia do coñecemento contribuímos decisivamente á reactivación da economía productiva apoiando o desenvolvemento social e cultural. O futuro pasa en gran medida por esta capacidade de transmisión como paso definitivo para o apoio total da cidadanía, de que os gobernos nos vexan como un investimento e non como un gasto e nós mesmo poidamos incrementar a nosa autonomía financeira. As nosas ideas xiran arredor de varios eixos:\nFomentar e apoiar as oportunidades que se identifiquen nas áreas de coñecemento que tradicionalmente non xeran volume importante de transferencia.\nApoio á organización produtiva e grupos de investigación.\nProtección e valorización de tecnoloxías.\nSoporte á xestión de patentes e outras modalidades de protección do coñecemento.\nPosta en valor das capacidades e resultados da investigación pública.\nAumento da competitividade dos grupos de investigación incrementando a porcentaxe de éxito dos investigadores e investigadoras nas convocatorias estatais e europeas.\nNoutros apartados desta sección accédese a información sobre as liñas de investigación e a estratexia de recursos humanos para o persoal investigador (HRS4R).\nInauguración do VI Foro Internacional de Creación na Fronteira: 'Manga in a postdigital environment'


Cara a Cara #177: Tomás Abeigón - A Radio de Pontevedra Viva\nConverxen neste Cara a Cara: práctica deportiva, miseria, violación, fama, éxito, erotismo, homosexualidade oculta, desamor, despeito, caridade, adicción ao xogo... Un cóctel de alto grao para un guión de cinema.\nPor | Xoves 24 de Outubro, 2019\nUn home e unha muller promotores do fitness feminino: a Bella Otero e Eugene Sandow. A dobre vida dunha estrela do culturismo do século XIX. Ou as miserias e grandezas dunha galega de transcendencia internacional. Diso e moito máis falamos en PontevedraViva Radio con Tomás Abeigón


Moedas para Caronte: Postais para recordarnos\nPostais para recordarnos\nAlguén moi sabio, que durante anos fora profesor e ademais persoa moi querida polos seus alumnos, trataba de explicarlle a alguén por que aqueles anos foran para el os mellores da súa vida. E facíao así:\nEu baseaba todo en amor e provocación: eu quería aos rapaces, e os rapaces queríanme a min, e con afecto trabállase mellor; e logo, a provocación: para provocalos a que pensen pola súa propia conta, que non acepten algo porque o diga eu, senón porque eles recoñecen que lles convence.\nEscoitándoo compréndese por que aqueles anos o fixeran tan feliz, e por que os seus alumnos o querían tanto. Aquel home, profesor, economista, escritor, tiña 87 anos e chamábase José Luis Sampedro. Estamos acostumados a que o éxito dun curso se mida en porcentaxes, ou en números, ou en notas académicas. Pero el facía ver que o verdadeiro éxito dun curso mídese en dúas cousas: en como ensina a mirar a vida; e no afecto que é capaz de xerar entre alumnos e profesor.\nNas últimas semanas, grazas a cousas que me fosteis facendo chegar, pensei que non estamos tan lonxe de logralo. Dalgún xeito xa hai algo que nos une máis aló das clases de Historia, e penso que é o ser capaces de crear xuntos unha historia nova. A nosa. E para que non a esquezades nunca, aquí quedan para o recordo algúns fotogramas desa nosa historia.\nDe Lisboa, á volta da vosa viaxe,\nalguén me trouxo unha das postais máis fermosas que coñezo. :)\nXa desde alí, ao pouco de chegar, un de vós fíxome feliz\nenviándome esta foto dun grafiti, tomada nunha parede de Lisboa. :)\nNa mesma semana,\nalguén dos que fosteis a Extremadura currouse non só esta postal con romanada á vista,\nsenón tamén a súa entrega na clase, en vivo e en directo. :)\nÁs veces fálovos de lugares especiais, nos que descubrín a beleza.\nO maior sorriso das vacacións veu con elas, que non pararon ata chegar a un deles. :)\nDesde Estambul, nada menos, unha vella alumna envioume esta postal do clásico home turco.\nEn contraste, no dorso había frases sabias escoitadas aos que non manexan os fíos.\n"Non son turco, non son alemán, non son curdo, non son árabe; son persoa"\nE en canto a min, aínda que non vos enviara postal, tamén me acordei de vós.\nA que non sabedes onde? :)\nEsta Caída Libre está en Madrid e é a segunda máis alta do mundo. O punto no que estamos do curso parécese moito a esta fotografía. Falta nada para chegar aló arriba, ao punto de destino. Para chegar ao final. Falta o último esforzo. A última carreira. Se o pensades e mirades atrás, xa se pode ver o traxecto e os obstáculos que este curso fosteis superando. Dentro de nada, pode que a sensación sexa similar á de estar colgados aló arriba: presión, agobio, vertixe, temor ao que vén. Pero como sucede nesta atracción, as malas sensacións duran pouco, e só son un medio para valorar mellor o que vén despois: adrenalina, sorrisos, descanso, satisfacción polo obstáculo vencido... liberdade.\nGrazas infinitas polas postais... e Ánimo. Para o curso.\nE para seguir creando xuntos unha historia da que acordarnos sempre.\nArte, Experiencias, Viaxando, Vós\nAs postais tampouco entenden de fronteiras!\nMiguel Abraira 5/5/14\nExacto! Non son turcas, nin curdas, nin españolas, nin portuguesas, nin galegas, nin... Son postais. Fíos que nos unen!


A decisión do ministerio de Fomento de licitar os proxectos da totalidade do trazado da A-59, un ramal que comunicará a autovía A-57 co aeroporto de Peinador dende Vilaboa provocou diferentes reaccións no concello.\nDende o goberno local o alcalde, Xaime Rei, entende que se trata dunha decisión de "sentido común" xa que segundo el esta autovía vai "favorecer a Redondela, Soutomaior e Pazos ao desconxestionar a N-550, a N-552 e tamén a AP-9".\nUns parabéns ante a decisión do departamento de José Blanco que non sorprenden, se temos en conta que dende o goberno de Redondela sempre se apostou por este trazado, coñecido nos seus inicios como alternativa 5.\nPola contra, na parroquia de O Viso, a decisión de licitar os 23 kilómetros de autovía foi acollida con sorpresa "ante a celeridade dos trámites" e con preocupación ante as afeccións que este trazado vai provocar na zona de O Escredo, onde se estima que serán expropiadas entre 12 e 16 vivendas, mentres que máis de 60 quedarán dentro da liña de afección da autovía por estar a menos de 50 metros de distancia.\nPor este motivo dende a asociación de veciños de O Regueiro reclaman que se desvía o trazado cara ao leste o que suporía que afectaría a monte comunal non habitado e daría maior calidade de vida aos veciños que se atopen preto da futura estrada.\nSete millóns de euros para o total da autovía que comunicará a A-57 co aeroporto.\nO trazado está dividido en tres tramos: Peinador-Arrufana, Arrufana-O Viso e O Viso-Vilaboa, en total 23 quilómetros de lonxitude que contará con dúas vías de sete metros de ancho, beiravías de 2'5 metros e interiores de metro e medio. O primeiro dos tramos contará ademais cun túnel de 540 metros que pasará baixo a pista de aterraxe de Peinador e que permitirá aos vehículos salvar o aeroporto e enlazar co seu acceso á AP-9.\nVenres 6 de Novembro de 2009 ás 22:23 horas\nCabeza, conciencia e VOTO NULO\nQue roden cabezas\nMartes 3 de Novembro de 2009 ás 08:17 horas\nÉ hora de que roden cabezas. Se o BNG é un partido coherente e Guillerme Vazquez mantén a súa oposición a esta autovía (como Concelleiro en Pontevedra era a postura que mantiña), o seu deber é expulsar á totalidade dos cargos con responsabilidades no BNG de Redondela XA. Estes individuos son uns tránsfugas ideolóxicos que non merecen representar o que din que representan.\nQUE RODEN CABEZAS, ou senon o pobo porá a cada un no seu lugar chegado o momento. O aviso queda aí.\nMartes 3 de Novembro de 2009 ás 00:41 horas\nPero este home fala de sentido común? Sabe él que é iso?. A A 59 rexeitana o Concello de Soutomaior (PP) e o de Pontevedra (BNG) , por algo será, non?\nO alcalde mostra a súa satisfacción pola licitación da A-57\nA presidenta da AVV O Regueiro lembra as afeccións que esta obra provocará na parroquia\nRei asegura que as alegacións municipais solicitaban que se desviara o trazado da autovía


O Pont-Up Store adía as actividades presenciais ata a primavera de 2021\nO Pont-Up Exprés terá lugar o 19 de novembro de xeito online\nA organización do Pont-Up Store decidiu adiar ata a próxima primavera, sempre que a evolución da situación sanitaria o permita, a realización da parte presencial da sétima edición deste evento centrado no emprendemento que tiña que terse realizado no mes de setembro.\nRedacción 02 nov. 2020 pontevedra pont-up store emprendemento Pedro Figueroa Pont-Up Exprés\nPresentación do Pont-Up Store 2020./DUVI.\nSe a evolución da pandemia de covid-19 o programa presencial do Pont-Up Store voltará na primavera de 2021, coa instalación na praza de España de Pontevedra dunha carpa na que 46 novas empresas galegas darán a coñecer os seus produtos e servizos e unha serie de actividades demostrativas.\nOs organizadores - o Campus Crea da Universidade de Vigo co apoio da Concellería de Promoción Económica de Pontevedra- tomaron esta decisión tras avaliar a situación “coas entidades que apoian o evento, que decidiron manter os apoios necesarios para financiar a continuidade das actividades deste encontro, que a día de hoxe é un dos grandes referentes do ámbito do emprendemento no noroeste penínsular”. O seu director, o profesor da Facultade de Ciencias Sociais e da Comunicación Pedro Figueroa, manifestou a necesidade de “seguir apostando por levar o emprendemento á rúa e por seguir ofrecendo apoio e visibilidade aos emprendedores galegos, que agora precisan máis que nunca do magnífico escaparate que lles ofrece o Pont-Up Store, onde poder testar as súas iniciativas, ter contacto directo co público e establecer relacións con posibles provedores e colaboradores”. Figueroa sinalou tamén que o encontro xa tiña iniciado o camiño cara unha nova fase antes da pandemia e agora “queremos acelerar ese proceso para facer do Pont-Up Store un contedor de accións relacionadas co ecosistema emprendedor que vai programar actividades durante todo o ano”.\nO Pont-Up Exprés celebrarase de xeito virtual\nFigueroa avanzou tamén que están a traballar na transformación do talent business Pont-Up Exprés nun evento en liña, que terá lugar o 19 de novembro entre as 19.30 e as 20.30 horas. Nesta sesión virtual, oito startups galegas presentarán en cinco minutos os seus proxectos a representantes de diferentes empresas e entidades. Concretamente, as empresas seleccionadas para esta edición son The Good Shop, Anainas Skin Peace, Vivegreens Ertha Surfboards, Smartwood, Versos de A Ruda, O Galpón Lab e A Factoría do Lume, exercendo como "escoitantes" Margarita Hermo, directora da Asociación Galega de Empresa Familiar e responsable de relacións institucionais de Jealsa; Emilio Bruquetas, director xeral de Reganosa Holdco; Ángel González, presidente executivo de Setga, e Virginia Pozo, fundadora, CEO e directora creativa de Coosy.\nO encontro poderá seguirse a través de internet, sinalou Figueroa, que lembrou que a renovada web do Pont-Up Store está funcionando como un repositorio de contidos onde é posible consultar información de todas as sesións en liña celebradas ata agora.


Produción e Xestión Cultural: Vigopordentro\nCliente: Concellería de Educación-Concello de Vigo\nDesde o ano 2003 xestionamos o programa educativo extra escolar máis importante na cidade de Vigo, utilizando a cidade como espazo didáctico de primeira orde.\nMáis de vinte mil nenas e nenos participan en Vigopordentro, que se desenvolve durante o curso escolar en colaboración cos centros educativos, ofrecéndolles a posibilidade de experimentar e coñecer a cidade desde diferentes ángulos. Non se trata de visitas ao uso. Trabállanse as propostas para que estean conectadas co currículo educativo. A comunidade escolar explora os barrios, entra nas empresas e instalacións industriais, coñece de primeira man distintas profesións e achégase ao patrimonio da cidade.\nMáis de setecentos colexios participan cada curso neste programa no que o concello, ademais, corre a cargo do transporte comunitario nas visitas. Unha responsable de coordinación e seis monitoras forman o equipo que xestiona Vigopordentro; o programa enriquécese progresivamente coa incorporación de novas visitas e con iniciativas como a realización dalgunhas delas en inglés así como coa produción de materiais didácticos de apoio a estas experiencias dirixidos aos docentes.


A corporación municipal de Foz non aprobou a proposta do goberno local do PP para reclamar á Deputación de Lugo que cambie as bases do plan de emprego.\nO alcalde critica aos grupos da oposición (PSOE, Unifoz e BNG) por “apoiar que os parados de Foz non poidan optar a eses postos de traballo”.\nFoz, 22 de novembro de 2013.- A corporación municipal de Foz non aprobou a proposta do goberno local do Partido Popular para reclamar á Deputación Provincial de Lugo que cambie as bases do plan de emprego. O alcalde, Javier Jorge Castiñeira, critica aos grupos da oposición (PSOE, Unifoz e BNG) por “apoiar que os parados de Foz non poidan optar a eses postos de traballo”.\nO rexedor municipal explicou hoxe que “despois de facer onte o pleno extraordinario no que o grupo de goberno reclamaba á Deputación de Lugo que cambiase as bases do plan de emprego publicado no Boletín Oficial da Provincia vímonos moi sorprendidos polo voto en contra de todos os grupos da oposición. Non se pode entender como partidos como o PSOE, o BNG e Unifoz, que están reclamando medidas de emprego, rexeiten que Foz poida optar ao plan de emprego da Deputación, vendo que as bases que saíron son totalmente nesgadas, rexeitan a todos aqueles concellos que teñen máis de 5.000 habitantes e ademais os criterios de puntuación son verdadeiramente fóra de contexto”.\nJavier Castiñeira engadiu: “moi sorprendidos sobre todo polo voto en contra do grupo independente Unifoz, que sen ningún tipo de razón vota en contra e entendo que é porque está buscando outro tipo de situacións. Aínda que non debería sorprender demasiado porque durante estes dous anos de lexislatura leva votando en contra de todo o que presenta o goberno e que é positivo para o concello de Foz. E o PSOE e o BNG, co seu servilismo partidista, votan que os parados de Foz non poidan optar a ese plan de emprego da Deputación de Lugo. Polo tanto, desencanto porque o Concello de Foz debería queixarse á Deputación. Esa soidade na que está o Partido Popular entendo que os veciños téñena que ver. Pero dende logo nós non vamos cesar no noso intento de loitar contra a multitude de agravios que está facendo a Deputación cos concellos gobernados por outros grupos políticos. E estaremos aí sempre reclamando”.


Tolerancia cero coa violencia machista\nTolerancia cero coa violencia machista - 29 Decembro 2016\nO asasinato de mulleres, ultimamente, incrementouse no Estado español dunha maneira alarmante e acelerada. Nestas últimas semanas na Galiza dúas vítimas do terror machista foron acoiteladas por súas parellas, Ana Enjamio de 27 anos en Vigo, e Elena Marcus de 30 anos en Santiago. As cifras son demoledoras ante un grave problema que conmove á sociedade, mais as diversas institucións estatais, autonómicas, xudiciais e de orde público non concretan severas medidas contra este tipo de masacres. O problema é tan extenso e abominábel -por non utilizar a palabra xenocidio- mais o formato como se cometen estes crimes teñen o arrepiante e demoledor matiz operativo que empregan os xenocidas. Unha sociedade que se di democrática e baseada en valores sociais e de igualdade de xénero, non pode tolerar por mais tempo a decapitación de mulleres que soportan a vexación e o maltrato de persoeiros mediocres e cunha idea medievalista, de que a muller é un obxecto que poden dispoñer dela e manipulala a seu entoxo; un ser dependente e ao servicio das prepotencias e das dispoñibilidades do que a indecencia do machista ordena e executa. Para el, esta especie de tiranía de xénero xustifícase nunha pirámide de crueldades, en cuxo vértice proclámase o asasinato.\nLevamos varias decenas de anos en que a espiral do crime machista vai en ascenso e as cifras de maltrato e asasinato de mulleres pasou a barreira das alarmas. Pasou con creces os límites do intolerábel\nLevamos varias decenas de anos en que a espiral do crime machista vai en ascenso e as cifras de maltrato e asasinato de mulleres pasou a barreira das alarmas. Pasou con creces os límites do intolerábel. E todo parece que a sociedade impón como xesto solidario coas mulleres asasinadas ir a porta do concello gardar un minuto de silencio e irritarse durante uns poucos días. Si, os xestos din moito, mais falta unha firmeza intrínseca na sociedade que lle permita instar ao goberno, aos gobernos e institucionais para acelerar un modus operandi que responda categoricamente contra toda clase de actitudes machistas, que impoñen seu terror sobre a muller. Neste ámbito, as prevencións que se teñen feito foron mal orientadas polas institucións do Estado, partindo de denuncias concretas, sen ir alén das mesmas. Hai miles de casos que non se denuncian, mais non quere dicir que o drama non exista porque non se denuncia, quizais por temores e riscos maiores que prevé a maltratada.\nNeste sentido, a cidadanía ten a impresión de que as prevencións contra o acoso sexual e contra o maltrato, son elementos moi dispersos para os organismos oficiais que tratan sobre esta materia. A veces confúndese prevención educativa con dispositivos de orde público e con sentencias xudiciais. Todo un campo de confusións e de contradicións que limitan ordenar un novo sistema operacional no que se impoñan normativas de igualdade no ensino, onde as fórmulas sexistas de antano comezan a alimentar nas novas xeracións esa rancia imposición machista, en tantas ocasións soportada por adolescentes en idade escolar. Neste terreo faixe o posíbel por detectar certos acosos que cada día son materia nos medios de información? Hai medios para erradicar comportamentos estraños e loitar contra o silencio imposto polos infractores? Debemos ser conscientes de que a labazada que se tolera hoxe pode dar azos ao maltratador a que cometer o crime de mañá.\nOs efectivos policiais na loita contra o machismo precisan dunha adecuada modernización e dun seguimento que salvagarde a integridade da muller ameazada ou maltratada\nOs efectivos policiais na loita contra o machismo precisan dunha adecuada modernización e dun seguimento que salvagarde a integridade da muller ameazada ou maltratada. Xa vimos en tantas ocasións que o seguinte paso do agresor é o asasinato. Nin un colar resolve o problema nin se vai pór un policía por cada muller ameazada, precisaríamos de moitos miles de policías. O problema non é fácil, mais hai que asumilo e resolvelo. En casos moi graves podíaselle permitir a muller maltratada e de alto risco de ser asasinada, que leve unha arma para a súa autodefensa? No que toca á Xustiza falta un código que responda ás agresións dunha maneira sistemática e non respondendo a criterios persoais dos xuíces, como resulta notorio o que dixo aquela xuíz que preguntou a unha muller violada polo seu ex, o seguinte: “¿Cerro bien las piernas, cerro toda la parte de los órganos femeninos?” Isto para moitos medios pareceu unha complicidade co delincuente. Pois, “Se non è vero, è ben trovato”. Con este tipo de espolio xudicial non conseguiremos eficacia en esclarecer xustiza, nesta clase de feitos.\nO actual goberno liquidou o Ministerio de Igualdad, creado por José Luis Rodríguez Zapatero, un ministerio que comezaba a rodar con moi poucos recursos, mais que deu pasos en firme sobre un proceso necesario en defensa da muller, como dona de si e libre de ataduras machistas. Houbo un impulso na información, na protección da muller ameazada e maltratada. Acelerouse a marcha da liberdade e dos dereitos da muller, ese albor apagouse coa ascensión de Rajoy á xefatura do goberno. Aos acólitos do neofranquismo apetécelles que a muller continúe castrada, submisa e baqueteada. En inferioridade en dereitos sociais e salarios con respecto ao home.


12:47 do 15 de xaneiro de 2021\nDesde hai anos, nos meus percorridos por estas fermosas terras na procura de historias e fotografías, teño recibido un dos galanos máis xenerosos que alguén me puidera agasallar: a confianza. Homes e mulleres téñenme aberto as portas. Ás veces de cociñas, fornos ou lagares, casas, castelos ou igrexas; outras, da súa memoria e do seu saber, for do territorio ou da vida mesma.\nRealizar o calendario d’O Sorriso de Daniel cada ano supón sempre unha celebración do Románico rural. Pero tamén a oportunidade de poñer en valor, e moitas veces, tristemente demasiadas, denunciar abandono, roubos ou atropelos. Un ano foi Diomondi; outro, San Paio de Abeleda. En 2020, a publicación do documento que o cura de Moraime deixou ante notario do roubo da pía románica por parte de Carmen Polo…\nPero este ano, máis alá do que as fotos conten de cada igrexa, hai catro retratos que levan por título, Grazas!\nMargot, con nome de tango pero criada en Cereixo; Esperanza, chea de acordos en Xaviña; Barca, filla e neta das mulleres que miraban pola capela de Tosto, e Isolina de San Antoíño, buligando sempre dun sitio noutro. As catro chegaron á cita coas chaves nunha man e flores, candeas ou papeis na outra. Todas elas teñen unha historia, ou moitas, lembran romaxes, cando pasaba o bus e canto o mundo as abraiaba... Os que estaban, os que marcharon e non volveron, ou retornaron sendo outros.\nElas catro representan a aqueles que todos estes anos nos regalan o seu tempo para nós mostrarmos ao mundo esas pequenas marabillas en pedra.\nMil grazas, valedoras do patrimonio!\npatrimonio rural grazas Sole Felloza valedoras


Queremos manifestar e facer visible o noso rexeitamento, tanto aos recortes efectuados no ensino público como á orientación do anteproxecto da nova lei de educación.\nNo que se refire aos recortes, as nosas reivindicacións céntrase en:\n1°) Rexeitar o deterioro e a degradación do ensino público derivados de:\na) A redución de cadros de persoal dos centros, que ten como consecuencia:\n· A obriga de impartir materias que non son da nosa especialidade\n· O incremento do número de alumnos por profesor\n· O incremento do horario lectivo do profesorado.\n2°) Rexeitar o deterioro e a degradación das condicións dos traballadores do ensino, resumidas en:\na) As condicións laborais derivadas dos puntos anteriores: incremento de horarios e ratios, etc.\nb) Novas reducións salariais, insultantemente presentadas como un logro polo presidente da Xunta.\nEstes recortes que se nos presentan como necesarios para combater a crise económica son na realidade reformas estratéxicas que conducen a unha posición subsidaria do ensino público fronte ao ensino privado. Esta orientación privatizadora ponse de manifesto nos orzamentos da Consellaría que, recortando os gastos do ensino público, mantén practicamente as subvencións para a privada, aínda nos casos nos que se segrega aos alumnos en función de sexo.\nPor outro lado, en canto ao anteproxecto da no va lei, sen entrar nunha análise polo miúdo consideramos inaceptables algúns dos seus aspectos como: a modificación da función directiva, a españolización do ensino, a modificación da carga horaria nalgunhas materias que suporá a súa práctica desaparición, etc.


23 de febreiro de 2010 La Voz// Foto: Carlos Echevarría\nRo: 'Fisicamente non estamos no mellor momento e aínda así o Córdoba sufriu para gañar'\nSó a efectos clasificatorios e numéricos o Burela FSF Pescados Rubén saíu mal parado do enfrontamento co Cajasur Córdoba, “o mellor equipo” na elite a xuízo da xogadora local Rosana. A moral e a ilusión do conxunto mariñán víronse reforzadas a pesar da derrota por 1-4. Iso indicou a futbolista anfitrioa na súa análise. “Demos a cara. Fisicamente non estamos no noso mellor momento e aínda así o Córdoba sufriu para gañar”, sinalou.\nSen deixar de recoñecer que o triunfo visitante foi “merecido”, Ro recordou que o Burela alcanzou o descanso con vantaxe (1-0) e os últimos tantos do Córdoba chegaron nos compases finais diante dun adversario “afanado na busca do empate”. “Aínda que elas estaban chegando moito, no descanso as sensacións eran boas, tiñamos esperanzas de defender a vantaxe no segundo tempo, pero ao final tanto foi o cántaro á fonte que acabou rompendo. Foron xustas vencedoras pero ao Burela non se lle pode reprochar nada, deu unha imaxe moi digna”, engadiu a pivote laranxa.\nA derrota empuxa o cadro burelista ata o sexto posto da clasificación, unha posición “inmellorable”, resultado “do traballo que estamos facendo e a ilusión que temos todas”, di Rosana. “Á xente esquéceselle que somos un equipo recentemente ascendido e que moitas xogadoras somos novatas na elite”, sentenciou.


«Compostela Monumental» trasládalle a Rueda o proxecto na nova sede – Galicia 24 Horas\n«Compostela Monumental» trasládalle a Rueda o proxecto na nova sede\nBy Redacción on 20 febrero, 2013 Comentarios desactivados en «Compostela Monumental» trasládalle a Rueda o proxecto na nova sede\nO vicepresidente e conselleiro de Presidencia, Administracións Públicas e Xustiza, Alfonso Rueda, mantivo unha reunión esta mañá coa directiva de ‘Compostela Monumental’, que lle explicou os seus plans para poñer en marcha a nova sede nun edificio cedido pola Xunta na zona vella de Santiago.\nO pasado mes de decembro a Secretaría Xeral Técnica e do Patrimonio da Consellería de Facenda formalizou a cesión dun edificio a esta asociación de comerciantes e empresarios no casco vello compostelán. Tratase dun inmoble de máis de 500 metros cadrados situado na Rúa da Algalia de Arriba, número 31.\nRueda reuniuse co presidente da asociación, José Manuel Bello, o xerente, José ángel Blanco; e o secretario, Javier Olmo, que lle explicaron as futuras actuacións que teñen previsto levar a cabo no edificio co obxecto de acondicionalo. Ademais, trasladáronlle ao vicepresidente outros asuntos relacionados con proxectos da asociación para este ano 2013 e nos que estaría implicados varios departamentos do Executivo galego.\n‘Compostela Monumental’ é unha asociación sen ánimo de lucro constituída no ano 1992 por un grupo de empresarios do casco histórico compostelán. Creouse co obxectivo de representar, xestionar, defender e fomentar os intereses dos comerciantes situados na zona vella da cidade compostelá.\n«Compostela Monumental» trasládalle a Rueda o proxecto na nova sede added by Redacción on 20 febrero, 2013


O incremento de CO2 no mar trastorna o sistema nervioso dos peixes | Consumer\nO incremento de CO2 no mar trastorna o sistema nervioso dos peixes\nA concentración que haberá nos océanos a finais de século afectará á súa habilidade para ouvir, cheirar, moverse e escapar dos depredadores\nO aumento das emisións de dióxido de carbono (CO2) nos mares trastorna o sistema nervioso dos peixes e reduce as súas posibilidades de supervivencia, tal como advirte un estudo científico difundido en Australia. “A concentración de dióxido de carbono que se calcula haberá nos océanos a finais de século afectará a habilidade dos peixes para ouvir, cheirar, moverse e escapar dos depredadores”, afirmou o xefe do equipo investigador, Phillip Munday, do Centro de Estudos Coralinos ARC e a Universidade James Cook de Australia.\nOs océanos absorben cada ano uns 2.300 millóns de toneladas de CO2 xeradas polo home, cantidade que produce un cambio no mar como a acidificación da auga. O equipo de científicos analizou durante varios anos zonas mariñas con grandes concentracións de dióxido de carbono e o efecto que tiña en crías de peixes de arrecife, como o peixe pallaso e a doncela amarela, e os depredadores. O primeiro que descubriron é que os pececillos perdían sentido do olfacto, “o que significa que lles resultaba máis difícil achar atolones onde vivir ou recoñecer os cheiros que avisan da presenza dun depredador”, explicou Munday.\nDespois déronse conta de que o seguinte sentido afectado foi o do oído e logo a habilidade para darse a volta, un movemento importante para permanecer unidos e evitar ser vítima dos depredadores. “Todo isto levounos a sospeitar que a concentración de dióxido de carbono afectaba a todo o sistema nervioso central”, apuntou o científico.\n“Establecemos que non é simplemente a acidificación dos océanos o que causa perturbacións, como no caso dos mariscos e plancto con esqueletos calcáreos, senón que é o CO2 disolto o que dana o sistema nervioso dos peixes”, afirmou Munday. O efecto do dióxido de carbono nos depredadores é moito máis suave, segundo o estudo.\nco2 efectos incremento-gl mar-gl peces-gl


Vieiros: Galiza Hoxe - Manuel Cendán - Ceferino Díaz e a Autonomía Galega\nCeferino Díaz e a Autonomía Galega\nRamón Piñeiro tiña razón. A Autonomía foi a apertura dun camiño novo cara ao futuro. Consolidou Galicia como nacionalidade histórica e dounos o instrumento de autogoberno que xamais antes tiveramos os galegos. De feito, hoxe toda forza política representativa ou que o pretenda ser, recoñéceo.\nTodo este tempo, nunha democracia española aínda non consolidada (por exemplo: dimisión de Felipe González en maio de 1979 ou a data do 23F...); que vai desde a preautonomía até a aprobación do Estatuto galego de 1980, está reflectido por Ceferino Díaz - un dos actores fundamentais desde as súas responsabilidades na dirección dos socialistas galegos - no seu libro editado por Galaxia: “A esforzada conquista da Autonomía, 1979 – 1981”, e que leva como subtítulo “Unha ollada desde o socialismo galego”; e prólogos do Presidente Touriño e de Alfonso Guerra.\nEste é un libro chamado a ocupar un lugar destacado na memoria recente do País. Reflicte desde dentro o tortuoso camiño, que finalmente, dou lugar ao actual sistema político galego. Faino sen sectarismos, aportando actas, documentos e, tamén, dando entrada a outras voces do conxunto do espectro político de entón. Fronte a quen pretenden que se esqueza de onde viñan, que defendían ou pretenden reescribila para darse un protagonismo que non tiñan.\nTras a aprobación dos estatutos catalán e vasco, a dereita pretende usar Galicia como freo na construción do incipiente Estado das Autonomías. Coa axuda obxectiva de aqueles sectores contrarios, que coa súa proposta de “Bases Constitucionais” debilitaban á Galicia autonómica; Ceferino Díaz reclama como patrimonio político do país, o papel decisivo dos socialistas, pero tamén do conxunto da esquerda, tanto do PCG, como das achegas parciais e dubitativas do POG de Camilo Nogueira (que miraba de reollo aos seus competidores no campo nacionalista), así como de outras forzas menores como o PG.\nE a estas alturas, tamén, convén lembrar o papel negativo, de asociación coa UCD anti estatutaria, do PNV e CiU no Congreso dos Deputados. Evidentemente, resolto o papel que ían xogar Euskadi e Catalunya, Galicia merecía ser sacrificada para as dereitas nacionalistas, para remarcar o diferencial entre eles e o resto do Estado.\nComo dicía é un percorrido por unha etapa da historia galega que recolle a preautonomía, o Grupo dos 16, o primeiro estatuto aprobado en solitario pola UCD, as mobilizacións contra a “Aldraxe”, os desacordos das forzas galegas, a longa espera, os Pactos do Hostal e o estatuto reformado e plebiscitado. Pero, tamén é un repaso polas posicións políticas dos diversos partidos, e obviamente, do PSOE federal e as súas contradicións, e as propias do incipiente PSdeG.\nNon deixa de ter interese os apartados dedicados ao trasvase de militantes do PSG, o papel de Ramón Piñeiro, Realidade Galega, e a transformación da Federación Galega do PSOE en PSdeG. Así, Ceferino Díaz reivindica unha cultura socialista claramente galeguista, de defensa da identidade nacional de Galicia e do idioma galego, non só como dereito senón tamén como obriga.\nFinalmente, ao abeiro do pasado histórico inmediato o proxecta como semente e base dun novo Estatuto para a Galicia do século XXI e fai unha aposta por chegar a un acordo de mínimos, que sexan asumidos por todos, e que permitan facer política de país.\nCeferino Díaz é un referente fundamental na política galega desde a Transición. As súas análises e opinións resultan de interese para o conxunto dos galegos. Estes días está a presentalo seu libro por todo o país. Recoméndolles achegarse a Ferrol o 22 de maio; aquí estará invitado pola Asociación Fuco Buxán.\n2.08/5 (26 votos)


A Xunta "meteu no armario" a Lei de igualdade de trato e non discriminación de LGTBI - PSdeG-PSOE\nA Xunta "meteu no armario" a Lei de igualdade de trato e non discriminación de LGTBI\nInicio Actualidade do partido A Xunta “meteu no armario” a Lei de igualdade de trato e non discriminación de LGTBI\nA Xunta “meteu no armario” a Lei de igualdade de trato e non discriminación de LGTBI\n30.03.2016 jacobo 0\nA portavoz de Políticas Sociais e LGTBI do Grupo Socialista, Carmen Gallego, acusou hoxe á Xunta de “meter a Lei de Visibilidade e non Discriminación das persoas LGTBI no armario”. Así o dixo no debate dunha Interpelación na que acusou ao Executivo autonómico de ter feito “nada, en ningures, de ningún xeito” para desenvolver a norma.\nA deputada socialista preguntoulle ao PP “para que apoiaron a Lei cando manifestan que queren incumprila” logo de 2 anos da súa aprobación nos que demostraron, dixo, que “o Goberno non a interiorizou, non a consideraron nin importante nin prioritaria”. Acusounos de tela apoiado “porque esteticamente quedaba ben, pero aí quedou todo”, nun “xesto inicial que creou expectativas e esperanzas que hoxe volveron a frustrarse”.\nLamentou que a Xunta teña renunciado a cumprir a bnorma, xa que “non só non asumiu o que di o texto legal, senón que a súa práctica cotiá o contradí”. Sinalou ás campañas publicitarias cun só modelo de familia, falla de referentes da diversidade nos medios de comunicación, a armarización das persoas maiores ou das persoas con discapacidade cando entran no circuíto da atención dos servizos sociais.\nO goberno galego vai contra das recomendacións da valedora do pobo, que sinalaba estas situacións nun recente informe no que advertía da dificultade da loita contra a discriminación ao ter eliminado do texto legal o procedemento sancionador.\nSinalou que a Xunta non fixo nada polas mulleres lesbianas excluídas dos tratamentos de reprodución asistida, as parellas homosexuais discriminadas nos procesos de acollemento, as dificultades impostas polo Sergas para asumir os custes de cirurxías de reasignación ou a falla de comprensión de pais e nais que buscan tratamentos hormonais para fillos e fillas trans.\nO mesmo sucede nos casos de agresións homofóbicas ou da discriminación que sofren as persoas trans e intersexuais antes de ter a súa identidade reasignada tanto física como documentalmente.\nA deputada socialista advertiu as “cero actuacións” da Xunta para cumprir coas obrigas sinaladas pola Lei á hora de divulgar o contido da Lei, organizar plans de formación na Academia Galega de Seguridade, medidas de apoio ás vítimas, programas de información e divulgación no ámbito laboral, formación do persoal sanitario ou atención sanitaria da transexualidade, así como medidas na educación, cultura, ocio ou formación.\nArtigo anterior\tOs socialistas esixen o rescate da concesión do hospital Álvaro Cunqueiro de Vigo “para que esté ao servizo do interese xeral” Artigo seguinte\tOs socialistas critican a fusión de concellos “sen ningún tipo de planificación e estudo previo”, só para satisfacer “os intereses políticos do presidente da Xunta”


Xabarín Club, premio Rebulir da Cultura Galega 2021 | Información corporativa da CRTVG | CRTVG\nXabarín Club, premio Rebulir da Cultura Galega 2021\nO espazo da TVG foi galardoado na categoría de Artes Escénicas pola súa contribución á normalización lingüística e á difusión da cultura galega\nSantiago de Compostela, 28.07.2021.- O espazo da TVG, ‘Xabarín Club’, foi galardoado co Premio Rebulir da Cultura Galega. Premiado na categoría de Artes Escénicas pola súa contribución á normalización lingüística e á difusión da cultura galega, este veterano espazo da Televisión de Galicia recolle series de animación, de produción galega e produción allea, dobradas ao galego. Nesta edición tamén foron galardoados o músico Xabier Díaz, na categoría de Música Galega, pola súa traxectoria no eido da música tradicional, e Anxo Angueira, filólogo, escritor e presidente da Fundación Rosalía de Castro, na categoría Homenaxe, pola súa contribución á literatura galega.\nOs Premios Rebulir da Cultura Galega, outorgados pola Asociación Cultural Rebulir de Ramirás (Ourense), recoñecen desde 2012 a persoas e colectivos que contribúan á difusión e posta en valor da cultura autóctona nas súas diferentes manifestacións, defenden e promoven a proxección do nome de Galicia alén das súas fronteiras, facendo fincapé no establecemento de vínculos interculturais e de raíz. A entrega dos galardóns terá lugar no mes de de decembro.\nBaixo o contedor ‘Xabarín Club’, a programación infantil ocupa, os sete días da semana, unha parte significativa na segunda canle da TVG, estruturada en bloques compatibles cos horarios escolares. Nútrese dunha gran variedade de títulos de animación de distintas procedencias. Entre as súas recentes incorporacións atópanse o programa de produción propia ‘A pita cega’, adaptación do formato en lingua bretoa Mouchig Dall da FR3 Bretaña, e a serie revelación do 2020: ‘Miracle Tunes’, con contidos live action, de imaxe real, unha adaptación para Europa da serie xaponesa do mesmo nome, que combina música e baile e unha estética futurista destinada ao público prexuvenil e cun marcado carácter de apoderamento feminino.\nO ‘Xabarín Club’ púxose en antena o 18 de abril de 1994 e axiña se converteu nun fenómeno social en Galicia, chegando a contar nos anos 90 con máis de 100.000 rapaces afiliados. A maiores da oferta na TDT os contidos infantís están accesibles tamén a través das catro canles dixitais existentes: a App Xabarín TVG, con contidos galegos e universais para consumo baixo demanda; a App da CRTVG na súa sección infantil; a web da CRTVG na súa canle Xabarín TV, que inclúe xogos interactivos como os de Tutú, e a canle musical Radio Picariña, única do seu xénero e que inclúe unha oferta a día de hoxe de 1.100 cancións para nenos en lingua galega e con preto de 10.000 usuarios.


Adrián Valverde representará a Galicia no Campionato de España de Ciclocrós - ValmiñorTV\nInicioBAIONAAdrián Valverde representará a Galicia no Campionato de España de Ciclocrós\nRecompensa máis que merecida para Adrián Valverde. O especialista elite do Vigo-Rías Baixas recibiu a citación da Selección de Galicia para participar no Campionato de España de Ciclocrós que se disputará do 11 ao 13 de xaneiro en Pontevedra.\nO corredor de Baiona foi durante os últimos meses o gran dominador do calendario autonómico na súa categoría. Impúxose en 14 das 16 probas puntuables da Copa Galicia e a pasada fin de semana terminou segundo no campionato galego.\nA de Pontevedra, no circuíto da Illa das Esculturas, será a quinta experiencia de Valverde nun Campionato de España desta modalidade. O seu mellor resultado ata o momento foi o sexto posto logrado como Sub23 hai dous anos en Torrelavega.\nNesta ocasión o representante da entidade presidida por José Luis Chamorro contará coa motivación extra de competir na capital da súa provincia defendendo as cores da Selección de Galicia.